Vynoteka

„Vynoteka“ – yra didžiausias specializuotų alkoholinių gėrimų parduotuvių tinklas Lietuvoje, veikiantis ir Latvijoje, Lenkijoje. Pirmoji „Vynotekos“ parduotuvė atidaryta 2005 m. Vilniuje. „Vynoteka“ priklauso  UAB „Gelsva“.

Istorija 

 1991 m. įkurta UAB „Gelsva“, valdoma tuometinio ir dabartinio vadovo Marijaus Gumbrevičiaus.
 2005 m. įkurta pirmoji UAB „Gelsva“ valdoma „Vynotekos“ parduotuvė Lietuvoje.
 2012 m. atidaryta pirmoji „Vynotekos“ parduotuvė Latvijoje (Jūrmaloje).
 2017 m. atidarytos „Vynotekos“ parduotuvės Lenkijoje (Suvalkuose ir Seinuose).

UAB „Gelsva“ 
 1991 m. Vilniuje įkurta UAB „Gelsva“ valdo tokius prekės ženklus ir prekybos tinklus kaip „Vynoteka“, „Žalia gira“, „Kavos fiesta“, vyninė ir restoranas „Casa 4“.
 2018 m. gruodžio mėnesio duomenimis, įmonėje dirba 469 darbuotojai.
 2012 m. įmonėje įdiegtas ISO 22000:2005 vadybos kokybės standartas, pagal kurį dirbama iki dabar.
 2016 m. duomenimis, maisto prekės, įskaitant vandenį ir sultis, sudarė apie 25% bendrovės pardavimų.

Asortimentas 
 2017 m. duomenimis, „Vynoteka“ bendradarbiavo su 75 vynų gamintojais iš įvairių pasaulio šalių. Alkoholinių gėrimų parduotuvių tinklo asortimente – daugiau kaip 1500 vynų rūšių, apie 300 alaus rūšių,, iš viso apie 2000 skirtingų alkoholinių gėrimų. 95 proc. vyno tiekėjų yra vyno gamintojai.
 2016 m. duomenimis, 30–100 m² „Vynotekos“ parduotuvėse buvo prekiaujama populiariausiais gėrimais. 100–200 m², parduotuvėse gėrimų asortimentas didesnis, o didžiausiose (per 300 m²) parduotuvėse buvo ir kai kurių maisto produktų pasirinkimas.

Statistika 
2017 m. duomenimis, „Vynotekos“ tinklui priklausė 57 parduotuvės Lietuvoje, 16 parduotuvių Latvijoje , 3 parduotuvės Lenkijoje, šiame tinkle dirbo apie 300 žmonių.

Šaltiniai

Nuorodos 

 Oficiali svetainė
 15min.lt – Akcijas alkoholiui prekybos centruose pakeitė rekomendacijos

Lietuvos prekybos įmonės